Марко Ганчев
Предистория

chitanka.info

И все пак ще се сключи тоя кръг,

когато не отделни индивиди,

а вече всеки като древен грък

свободен ще е, да му се не види.

Когато вместо нас труда нелек

ще вършат електронните ни роби,

а мисленето — о, жадуван век! —

професия ще ни е, а не хоби.

Тогава всеки град ще бъде брат

на Атина по философски климат.

Дано да имат по един Сократ.

Защото чаши сигурно ще имат…

1985

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.